

Þyrluflug

Sértæk gæðaviðmið nr. 227 - Gátlisti

2. útgáfa 2018

****

**Í 4. útgáfu eru sértæk gæðaviðmið sett fram í formi gátlista sem þátttakendur fylla sjálfir út. Til að gátlistinn sé metinn fullnægjandi af úttektaraðila er nauðsynlegt að gefa greinargóðar skýringar á því hvernig hvert og eitt viðmið, sem á við starfsemi fyrirtækisins, er uppfyllt t.d. með tilvísun í gæðahandbók, öryggisáætlanir, myndir eða önnur gögn. Úttektaraðili mun fara yfir ákveðin atriði úr gátlistanum í vettvangsheimsókn.**

|  |  |  |  |  |
| --- | --- | --- | --- | --- |
| ***227-1*** | ***Öryggi*** | ***Já*** | ***Á ekki við*** | ***Hvernig uppfyllt/skýringar*** |
| *227-1.1*  | Fyrirtækið er með skriflegar öryggisáætlanir sem ná yfir allar ferðir þess og þjónustu gagnvart viðskiptavinum.\* |  |  |  |
| *227-1.2* | Öryggisáætlanir eru endurskoðaðar a.m.k. árlega. |  |  |  |
| *227-1.3* | Farið er yfir öryggisáætlanir fyrirtækisins með flugmönnum/leiðsögumönnum á hverju ári. Til er skrifleg lýsing á því með hvaða hætti þetta er gert. |  |  |  |
| *227-1.4* | Tryggt er að flugmenn/leiðsögumenn starfi samkvæmt öryggisáætlunum fyrirtækisins. Kemur t.d. fram í ráðningar- eða verktakasamningum. |  |  |  |
| *227-1.5* | Tryggt er að viðbragðsáætlanir séu ávallt með í ferðum. |  |  |  |
| *227-1.6* | Til er gátlisti um öryggisbúnað í ferðum t.d.:1. Búnað til að veita fyrstu hjálp.
2. Fjarskiptabúnað.
3. Leiðsögutæki.
4. Aukafatnað.
5. Annað eftir aðstæðum í hverri ferð.
 |  |  |  |
| *227-1.7* | Fyrirtækið heldur skrá (nafnalista) um menntun, þjálfun og reynslu flugmanna og leiðsögumanna sem fyrir það starfa, jafnt starfsmanna sem verktaka. |  |  |  |
| *227-1.8* | Flugmenn fá þjálfun við val á lendingarsvæðum utan lendingarpalla til þess að stofna ekki öryggi farþega í hættu, sérstaklega í óbyggðum og á jökli.  |  |  |  |
| *227-1.9* | Flugmenn/leiðsögumenn fá þjálfun í að veita farþegum upplýsingar og hvernig stuðla beri að vellíðan og öryggi farþega. |  |  |  |
| *227-1.10* | Flugmenn/leiðsögumenn veita viðskiptavinum tilsögn í viðeigandi öryggisatriðum\* t.d.:1. Staðháttum og veðurskilyrðum.
2. Réttri notkun alls öryggisbúnaðar.
3. Viðeigandi skjólfatnaði.
4. Varúðarráðstöfunum við jökla, ár og brattlendi.
5. Annað eftir aðstæðum í hverri ferð.
 |  |  |  |
| ***227-2***  | ***Umhverfi*** | ***Já*** | ***Á ekki við*** | ***Hvernig uppfyllt/skýringar*** |
| *227-2.1* | Fyrirtækið fer að íslenskum og alþjóðlegum lögum og reglum um náttúruvernd. |  |  |  |
| *227-2.2* | Fyrirtækið hefur sett sér og birt siðareglur (Codes of Conduct) til að lágmarka truflun í umhverfinu þannig að starfsemi þess skerði ekki upplifun annarra eða skaði lífríki. |  |  |  |
| *227-2.3* | Fyrirtækið sér til þess að allir flugmenn hafi hagnýta þekkingu og skilning á innihaldi ritsins *„Fly Neighbourly Guide“.*  |  |  |  |
| *227-2.4* | Flugmenn/leiðsögumenn sjá til þess að hvorki viðskiptavinir né þeir sjálfir verði fyrir óhóflegri hávaðatruflun. |  |  |  |
| *227-2.5* | Fyrirtækið gætir þess að sjáanlegum ummerkjum í náttúrunni vegna starfsemi þess sé haldið í lágmarki.  |  |  |  |
| *227-2.6* | Fyrirtækið hefur samráð um starfsemi sína, a.m.k. árlega, við þá sem annast verndun þeirra svæða sem fyrirtækið starfar á. |  |  |  |
| *227-2.7* | Fyrirtækið hefur samráð við landeiganda ef/þegar starfsemi þess fer fram á landi hans t.d. hvar, hvenær og hversu oft.  |  |  |  |
| *227-2.8* | Allur úrgangur sem ekki eyðist í náttúrunni er fjarlægður. |  |  |  |
| *227-2.9* | Viðskiptavinir eru fræddir um salernisúrræði og þess er gætt að þeir fari að fyrirmælum þar sem hefðbundin aðstaða er ekki fyrir hendi. |  |  |  |
| *227-2.10* | Þyrlur eru þrifnar að innan og utan skv. skriflegum verklagsreglum. |  |  |  |
| *227-2.11* | Viðskiptavinir eru minntir á ábyrga hegðun gagnvart umhverfinu. |  |  |  |
| ***227-3*** | ***Menntun og þjálfun***  | ***Já*** | ***Á ekki við*** | ***Hvernig uppfyllt/skýringar*** |
| *227-3.1* | Flugmenn/leiðsögumenn hafa menntun og reynslu á því sviði sem viðkomandi ferð snýst um. |  |  |  |
| *227-3.2* | Flugmenn/leiðsögumenn hafa lokið námskeiðinu *Fyrsta hjálp 1* (20 klst.) hjá Slysavarnafélaginu Landsbjörg eða sambærilegu skyndihjálparnámskeiði hjá viðurkenndum aðila og sækja upprifjunarnámskeið (4 klst.) á tveggja ára fresti.  |  |  |  |
| *227-3.3* | Flugmenn/leiðsögumenn í ferðum þar sem lent er í óbyggðum\*\* hafa lokið námskeiðinu *Vettvangshjálp í óbyggðum* (WFR) hjá Slysavarnafélaginu Landsbjörg, eða sambærilegu námskeiði hjá öðrum aðila, og sækja upprifjunarnámskeið á þriggja ára fresti. |  |  |  |
| *227-3.4* | Flugmenn/leiðsögumenn hafa fengið fræðslu um öryggi og ábyrga hegðun á jöklum og í fjalllendi. Til er skrifleg lýsing á innihaldi og framkvæmd fræðslunnar. |  |  |  |
| *227-3.5* | Flugmenn/leiðsögumenn í ferðum þar sem lent er á jöklum hafa lokið námskeiðinu *Sprungubjörgun* hjá Slysavarnafélaginu Landsbjörg eða sambærilegu námskeiði hjá öðrum aðila.  |  |  |  |

*\* Hér er átt við öryggisþætti áður en flug hefst og á stöðum þar sem lent er.*

\*\* *Óbyggðir eru staðir eða svæði þar sem tekur a.m.k. tvær klst. að fá utanaðkomandi bjargir.*